(พยัคฆ์แห่งซาลีน่า)
(เมษายน ปี 1860)
(คาบสมุทรอิตาลี แตกออกเป็นหลายอาณาจักรย่อย)
(ซิซิลีอยู่ภายใต้การปกครอง ของตระกูลบูร์บงนานกว่า 100 ปี)
(ทางตอนเหนือ ขบวนการเคลื่อนไหว เพื่อรวมอิตาลีเป็นหนึ่งกำลังรวบรวมกำลัง)
(นายพลการิบัลดี ตั้งกองกำลังทหารล่องเรือมายังตอนใต้)
(เมืองปาแลร์โมเตรียมตั้งรับศึก)
ประกาศห้ามออกจากเคหสถาน ในเวลาที่กำหนด กลับบ้านไป!
กลับบ้านเดี๋ยวนี้!
ขึ้นปืน!
เจ้าพวกนี้ไม่เกรงกลัวหรือโง่กันแน่
ห้ามผู้ใดเข้าเมืองเด็ดขาด
พวกเราทราบดีอยู่แล้ว ผู้กอง
องค์ชาย
ลดปืนลง!
ที่นี่อันตรายสำหรับท่านนะขอรับ
สถานการณ์ในเมืองกำลังวุ่นวาย
เหล่าผู้สนับสนุนการิบัลดี ก่อเหตุรุนแรงมากขึ้นเรื่อยๆ
ทำหน้าที่แข็งขันกันก็ดีแล้ว
แต่ตอนนี้พวกเราจำเป็นต้องผ่านเข้าไป
ขอรับ
เปิดทางให้ท่านพยัคฆ์แห่งซาลีน่า!
เอาปืนใหญ่ออก
เร็วเข้า เร่งมือหน่อย
เปิดประตู เจ้าชายแห่งซาลีน่ามา
องค์ชายขอรับ
องค์ชาย
ท่านพ่อ
- ท่านพ่อ - องค์ชาย มีประกาศกำหนดเวลานะเจ้าคะ
ท่านพ่อ
ไปเก็บข้าวของ
ไปสิ
เบนดิโค มาเร็ว
เบนดิโค
ด้วยเหตุจลาจลในเมือง
ทุกตระกูลที่ข้องเกี่ยวกับบูร์บง กำลังตกอยู่ในสถานการณ์สุ่มเสี่ยง
เพื่อหลีกเลี่ยงอันตรายที่อาจเกิดขึ้น
เราจึงมารับสาวน้อยผู้นั้นกลับบ้าน
องค์ชายเจ้าคะ ไม่ว่าจะโลกภายนอกจะเป็นอย่างไร
แต่บุตรีของท่านปลอดภัยอยู่ที่นี่
ใครจะกล้าโจมตีสำนักชีของพระผู้ไถ่บาปกันเล่า
ผมเคารพในความเห็นคุณแม่อธิการ และในทางหนึ่ง ผมก็เห็นด้วยอย่างยิ่ง
แต่ภรรยาของผมซึ่งเป็นผู้อุปถัมภ์สำนักชีแห่งนี้
คงไม่ยอมหยุดตามจี้ทั้งผมและพระผู้ไถ่บาป
จนกว่าลูกสาวจะกลับไปถึงบ้านอย่างปลอดภัย
มีเรื่องอะไรกัน
ลงไปเข็นรถม้าหลบเร็ว
เกิดอะไรขึ้นเนี่ย
ท่านพ่อ
กลับเข้ารถม้าเถิดขอรับ
ช่วยด้วย!
ท่านพ่อ
ถ้าอยู่ที่นี่ เราจะตายนะคะ
องค์ชาย รีบไปเถิดขอรับ
พร้อมไปแล้วขอรับ องค์ชาย
องค์ชาย ขึ้นรถเถิดขอรับ! ประเดี๋ยวนี้เลย!
องค์ชายขอรับ
องค์ชาย ช่วยกระผมด้วย!
ขอร้องละ
- องค์ชาย! - เร็วเข้า ผู้กอง!
- ขึ้นรถขอรับ - ช่วยกระผมด้วย!
- รอก่อน - ท่านพ่อ!
ไอ้ชาติชั่ว!
ไปได้
ตายเสียเถิด ไอ้พวกบูร์บง!
พระผู้เป็นเจ้า ขอแสงสว่างนิรันดร์ ส่องทางให้พวกเขาด้วยเถิด
ที่ตะโกนบอกให้พวกบูร์บงไปตาย หมายถึงพวกเราหรือคะ
พวกเขาอยากให้เราตาย
พวกเขาเป็นพวกนอกรีต ละทิ้งพระเจ้า ใจเหี้ยมอำมหิต
การิบัลดีคิดจะกวาดล้างโบสถ์
และแขวนคอพระสันตะปาปา
หยุดพูดเรื่องไร้สาระได้แล้ว คุณพ่อ
การิบัลดีไม่ได้อยู่ที่นี่
เขาอยู่ที่เจโนวามิใช่หรือ
ฝูงชนพวกนั้นคงเล็งเป้าไปที่ ทหารชั้นผู้น้อยดวงกุดไม่กี่นาย
พอหยิบฉวยไวน์จากเรือนชาวบ้านติดมือไปได้
ก็คงพากันกลับไปเอง
แล้วลูกก็ต้องกลับไปอยู่สำนักชีใช่ไหมคะ
แม่ของลูกประสงค์เช่นนั้น
รอดูไปก่อนแล้วกัน
มานี่มา
ไป
ลูกดีใจเหลือเกินที่ได้กลับบ้าน
มากันแล้ว!
กลับมากันแล้ว!
- คอนเชตต้า! - คาเตรีน่า!
- ทำไมผอมขนาดนี้ - ก็ผอมเหมือนเดิมนั่นแหละ
ถอยไปเลย
ในเมืองเขาสู้รบกันหรือ
คอนเชตต้า
- เราพาเธอหนีมาทันเวลาพอดี - "เรา" หรือ
ฉันไม่เห็นพี่ที่ปาแลร์โมเลยนะ
เขาอยากไป แต่ดันหาปืนดวลไม่เจอ
อย่าล้อพี่ชายแบบนั้นสิ
ท่านแม่
ผมของลูกหอมกลิ่นสบู่ที่สำนักชีเหลือเกิน
ขอบคุณนะเจ้าคะ
เอาละ เข้าไปกันเถอะ
- ไปทานมื้อเช้ากัน - ท่านพ่อเล่าให้ฟังหมดแล้ว
กรานิต้าที่นี่อร่อยเลิศรส
ขอพระองค์โปรดอำนวยพร
และประทานของขวัญ
ที่พวกข้าทั้งหลายกำลังจะได้รับ จากพระมหากรุณาธิคุณของพระองค์
ผ่านเยซูคริสต์ พระผู้ยิ่งใหญ่
- อาเมน - อาเมน
เร็วเข้า ก่อนที่คุณพ่อปิร์โรเนจะทานคนเดียวหมด
ตันเครดีล่ะ
รายนั้นเขาไปมาตามอำเภอใจ
ก็เขาโตเป็นผู้ใหญ่แล้ว
มีชีวิตของตัวเอง มีธุระปะปัง
แต่ใช้เงินของเราทั้งนั้น
คุณพ่อปิร์โรเน สบายดีหรือครับ
เหตุใดหน้าตาจึงดูขาวเผือด
เมื่อคืนคุณพ่อปิร์โรเนคงเหนื่อยมาก
ถึงได้ขาวเผือดอย่างนั้นใช่ไหมครับ ดูขาวๆ ไปนะครับ คุณพ่อ
ไม่ตลกนะ
ฉันเห็นด้วยกับคุณพ่อปิร์โรเน
ไม่ตลกเลยสักนิด
ท่านมีสิทธิ์ที่จะกลัว
- เปาโล พวกน้องๆ ก็แค่… - นี่ไม่ใช่เรื่องตลกนะ
อย่าขัดเวลาท่านแม่พูด
ขออภัย
การิบัลดีไม่เพียงแต่ต้องการกวาดล้างคณะเยสุอิต
แต่รวมไปถึงอาณาจักรบูร์บงด้วย
เขาอยากบดขยี้เราให้แหลกลาญ และโยนร่างทิ้งลงในทะเล
- ใช่ - ลืมเรื่องใส่ชุดสวยๆ กับงานเต้นรำไปได้เลย
- อย่าพูดจาเหลวไหลน่า เปาโล - ใครบ้างไม่ชอบงานเลี้ยง
พวกนั้นกำลังยกทัพมาที่นี่ เข้าใจกันบ้างไหม
พวกรากหญ้ากับพวกโจรป่าเถื่อน กำลังจุดไฟเผาปาแลร์โม
เพื่อปูทางให้กองทัพ
พอได้แล้ว
หยุดพูด
ขออภัยขอรับ ท่านพ่อ
ขออภัย
แต่ลูกไม่เข้าใจว่า เหตุใดท่านพ่อจึงไม่แยแสต่อเรื่องนี้
เปาโล ที่นี่คือซิซิลี
เดือนเมษายน
รออีกสองเดือน เดี๋ยวก็จะร้อนจนทนไม่ไหว
ถึงเวลานั้น ไม่ว่าใครหน้าไหนก็ไม่มีกะจิตกะใจ
เริ่มต้นการปฏิวัติหรอก
ประเดี๋ยวก็คงคลานเข้าไปหาที่ร่มๆ เพื่อหลบพัก
นอนรอให้ถึงเดือนตุลาคม
ในระหว่างนั้น เราก็จะใช้ชีวิตกันต่อไป
ทุกคนปลอดภัยที่นี่
ฉันจะพูดเพียงเท่านี้แหละ
ขอรับ ท่านพ่อ
- ค่ะ ท่านพ่อ - ขอรับ ท่านพ่อ
เอาละ เรามารับประทานมื้อเช้า ฉลองการกลับมาของคอนเชตต้ากันดีกว่า
ทานกันต่อเถิด
"ไม่ตลกเลยนะ"
"ไม่ตลก… ไม่ตลกเลยสักนิด"
โธ่ คุณพ่อ พวกเราแค่พูดเล่นให้ขำขัน
วิ่งมาเร็ว เก่งมาก
(รวบรวมคำปราศรัยของการิบัลดี)
ดอนตันเครดี!
คอนเชตต้า
ไม่เป็นไร กาเอตาโน
ลูกพี่ลูกน้องฉันแค่มาเยี่ยมเฉยๆ
ขอบคุณที่แวะมานะ คอนเชตต้า
ฉันยินดีเสมอเวลาได้เจอหน้าเธอ
แต่ฉันต้องไปก่อนนะ ช่วงนี้ฉันยุ่ง
- อาวุธพวกนั้นเป็นของใครหรือ ตันเครดี - ของเพื่อนฉันเอง
คนเราต้องช่วยเหลือมิตรสหายมิใช่หรือ
คนที่ฉันเห็นในปาแลร์โม ที่จงใจเอาชีวิตผู้กองนายทหาร
ดูไม่เห็นเหมือนมิตรสหายตรงไหน
พวกเขาดูเหมือนกาเอตาโนหรือไม่เล่า กาเอตาโนก็เป็นสหายของฉันนะ
นายตัดสินใจอยู่ฝ่ายพวกนั้นหรือ
ท่านพ่อต้องโกรธแน่ๆ
- ก็นั่นพ่อเธอ ไม่ใช่พ่อฉันเสียหน่อย - แต่ท่านไม่คิดแบบนั้นนะ
เธอก็อย่าไปบอกเขาสิ
ท่านคิดว่าสุดท้ายก็จะคว้าน้ำเหลว
แหงละสิ คอนเชตต้า เขาต้องการให้เป็นแบบนั้น
เพราะทุกอย่างที่เขามีก็ได้มาจากพวกบูร์บงทั้งนั้น
ทุกอย่างที่นายมี ก็ได้มาจากท่านพ่อของฉันเหมือนกัน
ทั้งคฤหาสน์ ทั้งสวน
นายจะยอมเสียทุกอย่างไป เพื่อช่วยมิตรสหายงั้นหรือ
ฉันอยากปกป้องทุกอย่างไว้ต่างหากเล่า
- เช่นนั้นหรือ - ใช่
แต่ฉันจะปกป้องสิ่งใดไว้ได้ หากอยู่ฝ่ายที่แพ้
ใครบอกว่าฝ่ายเราจะแพ้
ฉันนี่แหละ
ลองคิดดูนะ คอนเชตต้า
ทหารชุดสีน้ำเงินของเธอสู้เพื่อใครกันแน่
สู้เพื่อกษัตริย์ที่ไม่เคยเห็นหน้า
หรือสู้เพื่อบาทหลวงอ้วนๆ จะได้ขุนให้อ้วนยิ่งขึ้นไปอีก
ฉันไม่เห็นว่าเป็นแรงจูงใจที่ดีตรงไหน
ทางเหนือมีความคิดสร้างสรรค์ใหม่ๆ มีอุตสาหกรรม มีความก้าวหน้า
แล้วเรามีอะไรบ้าง
ปิดปากปิดตาประชาชน คดโกงฉ้อฉล
แล้วอีกอย่าง
ต่อให้เธอแพ้
เธอก็ไม่ต้องกลับไปอยู่สำนักชี
นี่คือข้อแรกที่ทำให้ใจฉันเริ่มเอนเอียง
คอนเชตต้า
เธอรู้ไหมว่าทางโน้นกำลังสร้างทางรถไฟ
เรานั่งเรือจากเมสซีนาไปนาโปลี
แล้วนั่งรถไฟต่อไปโรมได้แล้วนะ
ไปฟิเรนเซหรือเวเนเซียก็ได้
จะรวมเป็นประเทศเดียวหรือ
ลองนึกภาพความยิ่งใหญ่ดูสิ
ซิซิลีจะไม่เป็นเพียงเกาะเกาะเดียว
แต่จะเป็นส่วนหนึ่งของประเทศใหญ่
เรื่องที่เธอมาหาฉัน อย่าเอาไปบอกพ่อเธอนะ
อ้อ บอกไม่ได้หรือ
ทำไมฉันจะทำตามอำเภอใจบ้างไม่ได้
คอนเชตต้า
ก็ได้
แต่มีข้อแม้นะ
นายต้องเขียนจดหมายหาฉันบ่อยๆ จะได้รู้ว่าสุขสบายดีอยู่
ฉันซาบซึ้งจริงๆ ที่เธอเป็นห่วงฉันถึงเพียงนี้
คอนเชตต้า ตอนที่เธอเห็นฉันบนบ้านเมื่อครู่นี้
เธอเห็นหมดเลยหรือเปล่า
ลาก่อน คอนเชตต้า
รุสโซ
- องค์ชาย - ตรงต่อเวลาเสมอ
รองเท้าบู๊ทสวยดีนี่
คู่ใหม่หรือ
ไปอาร์จิโวกาเลกัน
ฉันอยากไปดูว่าเกิดอะไรขึ้นกับเลมอนของฉัน
ซิญญอร์อิบบา อัญโญโล
ผู้เช่าทำไร่
จากการคำนวณของเรา
พวกคุณขโมยเลมอน จากอาร์จิโวกาเลไป 50 ตะกร้า
ไม่ ไม่จริงนะ ผมไม่ได้ทำ
- เชื่อผมเถิด - เอาร่มออกไป
- ได้โปรดเถิด - อย่าดื่มน้ำนั่นเลยขอรับ
ตอนนี้มีโรคกำลังระบาด
องค์ชาย ได้โปรดเถิดขอรับ
มีคนขโมยเลมอนไป
ฝีมือพวกโจรขอรับ
พวกมันถือปืนยาวเข้ามาข่มขู่ครอบครัวผม
แล้วจะให้ผมทำอย่างไรเล่า
ก็ต้องเอาเลมอนให้พวกมันไปน่ะสิ องค์ชาย
เชื่อที่เขาพูดหรือไม่ รุสโซ
ถ้าโจรขโมยเลมอนจริง
แล้วทำไมถึงไม่ไปแจ้งความว่าโดนปล้น
ไอ้พวกชาวไร่ชาวนาพวกนี้
โกหกเก่งจนเป็นนิสัยขอรับ
ก็พวกเขาเป็นคนซิซิลีนี่นะ
คนซิซิลีชอบโกหกกันจนเป็นนิสัย
แม้แต่นายเอง
ก็ยังพ่นคำโกหกใส่หูฉันไม่เลิก
เปล่านะขอรับ องค์ชาย
- เปล่าหรือ - ขอรับ
ฉันรู้ดีทีเดียวละ
ว่าโจรที่เขาพูดถึงคือคนของนาย
ไม่ได้มีแค่เลมอนอาร์จิโวกาเล 50 ตะกร้าที่หายไป
แต่ยังมีอีก 300 ตะกร้า
ซ่อนอยู่ในห้องใต้ถุนที่บ้านนาย
กระผมไม่ได้ตั้งใจจริงๆ ขอรับ
ถ้าเช่นนั้นจงบอกมา
ว่านายคิดทำการอันใด
ตอดเอาเศษเล็กเศษน้อยไปจากฉัน
รอวันที่การปฏิวัติโค่นล้มฉันลงได้
แล้วก็จะฮุบสมบัติที่เหลือด้วยงั้นสิ
ฉันควรที่จะ…
บดขยี้นายเสีย
เผาบ้านให้เป็นตอตะโก
เอาลูกๆ ไปปล่อยทิ้งไว้บนภูเขา
อย่าเลยนะขอรับ
ได้โปรดเถิดขอรับ
แต่ฉันจะไม่ทำแบบนั้น
แค่ครั้งนี้ครั้งเดียว
ลุกขึ้นยืน
องค์ชาย กระผมไม่รู้ว่า จะตอบแทนพระคุณท่านอย่างไรดี
เริ่มจากแสดงความจงรักภักดีต่อฉัน
และจงจำกฎให้ขึ้นใจไว้หนึ่งข้อ
คนเหล่านี้
รู้จักที่ต่ำที่สูง
นาย
ก็ต้องรู้ที่ของตัวเอง
ส่วนฉัน
รู้ที่ของฉันดี
เข้าใจหรือไม่
ให้คนขุดบ่อหาแหล่งน้ำสะอาด
และคอยดูแลให้ชาวบ้าน มีขนมปังอบใหม่ๆ กินอยู่ตลอด
- ไปกันได้แล้ว - ขอรับ
- ชาร์บอนนีเย - ถ่านหิน
สวัสดียามเช้าขอรับ
- ดอนนาคอนเชตต้า - ขอบใจนะ มาริโอ
- ช็อกโกลัท - ช็อกโกแลต
มาเร็ว เบนดิโค ไปกันเถอะ
(เกิดเหตุจลาจลอย่างต่อเนื่อง)
"ถึงดอนนาคอนเชตต้า กอร์เบราผู้สูงส่ง
กระผมสุขสบายดี
จากคนรับใช้ผู้ภักดี ตันเครดี ฟัลโกเนรี"
มาเร็ว!
ได้เลย
"ถึงดอนนาคอนเชตต้า กอร์เบรา ทุกอย่างเรียบร้อยดี"
ช่วยด้วย!
- ระวังตัวด้วยนะ - ครับ
"ถึงดอนนาคอนเชตต้า กอร์เบรา ทุกอย่างเป็นไปตามแผน"
บุก!
"สบายดี"
หยิบปืนเร็ว!
(อิตาลีเป็นหนึ่ง)
เพื่ออิตาลีเป็นหนึ่ง!
พระประสงค์ของพระองค์ สมบูรณ์พูนผลบนโลกเฉกเช่นในสวรรค์
ตายเสียเถิด ไอ้พวกบูร์บง!
และพรนั้นคือผลไม้ในพระครรภ์ เยซู
มารีอาผู้ศักดิ์สิทธิ์ มารดาแห่งพระเจ้า ภาวนาเพื่อเราผู้ผิดบาป
มีจดหมายถึงฉันหรือไม่
ไม่มีขอรับ ดอนนาคอนเชตต้า ขออภัยด้วย
มีอะไร หมาเห่าทำไมน่ะ
ดูเหมือนแม่ของเขาจะอยู่ที่มอนเรอาเล
เขาคงพยายามจะกลับบ้าน
โธ่ คุณพระคุณเจ้า
ทำไมหรือ เปาโล มีอะไรอยากจะพูด
เขาเคยเป็นคนของพวกเราขอรับ ท่านพ่อ
และตอนนี้ แม่คนหนึ่งจะต้อง เศร้าโศกเสียใจเพราะลูกตาย
เพราะพวกหมาขี้ขลาดอย่างตันเครดี
รู้ไหมว่าคนเขาลืออะไรกัน
ว่าเจ้าตันเครดีหลานรักของท่านพ่อ
ออกตัวสนับสนุนฝ่ายกบฏอย่างเปิดเผย
ลูกทราบดีว่าท่านพ่อมองว่าเขาวิเศษเลิศเลอ
- เปาโล - แต่ถึงเวลาที่เขาควรจะต้องโดนยิงเป้า
มานี่
มานี่!
ฟาบริซิโอ
ใคร
- ท่านพ่อ - มีอะไร
ที่เปาโลพูดเรื่องตันเครดี…
อย่าไปใส่ใจเลย
มีเรื่องอะไรกวนใจหรือ ลูกพ่อ
สีหน้าดูไม่สบายใจ
ลูกสัญญากับเขาไว้ว่าจะไม่พูดอะไร
แล้วบัดนี้ลูกจะตระบัดสัตย์เช่นนั้นหรือ
ท่านพ่อพูดอยู่เสมอว่ารู้ทุกเรื่อง
บางทีลูกอาจไม่จำเป็นต้องพูดก็ได้
พ่อไม่ใช่พระเจ้า พ่อไม่รู้ทุกเรื่องหรอก
อ้อ
ถ้าเช่นนั้นลูกคงย้ำเตือนท่านพ่อ เรื่องนี้ได้ตามที่ต้องการสินะคะ
พ่อไม่อยากต่อปากต่อคำกับลูกแล้ว
บอกมาเถิด
มีเรื่องอะไร
ตันเครดีเขียนจดหมายหาลูก
ทุกวัน จากปาแลร์โม
แล้วเขาว่าอย่างไร
บอกว่าสุขสบายดี
ปลอดภัยดี
แล้วทำไมถึงจะไม่ปลอดภัยเล่า
เขาไปที่ปาแลร์โมเพื่อเข้าร่วมกลุ่มก่อจลาจล
เรื่องนั้นพ่อก็รู้
เข้าประเด็นเสียทีเถอะ
เขาหยุดส่งจดหมายมา
- จะไปไหนหรือคะ - คอนเชตต้าจะอธิบายเอง
คอนเชตต้า
รอให้ถึงเช้าก่อนไม่ได้หรือคะ
เปิดประตู! หลีกทางให้เจ้าชายแห่งซาลีน่า
องค์ชาย
- ใครนะ - เจ้าชายไงเล่า ดูไม่รู้หรือ
ท่านลุง
ตามหาผมเจอได้อย่างไรครับ
คิดว่าฉันไม่รู้หรือว่า เธอเอาเงินที่ฉันให้ไปทำอะไร
แม้แต่แผ่นประกาศเรียกรวมตัวก่อกบฎ เธอก็เป็นคนออกทุนทำ
โดยใช้เงินของฉัน
ท่านลุงรู้แต่ก็ปล่อยให้ผมทำต่อไป
ฉันคงออกโรงเร็วกว่านี้ หากรู้ว่าเธอจะปล่อยให้ตัวเองโดนยิง
แต่พวกเรามั่นใจนะครับ
ว่าพวกนั้นคงไม่คิดจะทำจริง
น่าเสียดายนะ ข้างนอกมีผู้คนมากมาย
พากันมาจับจองที่แถวหน้าสุด
เพื่อดูเธอถูกประหารชีวิตพรุ่งนี้
พรุ่งนี้เช้าฉันจะลองคุยกับใครสักคน เพื่อหาทางสะสางเรื่องนี้ให้
แต่ฉันไม่รับประกันหรอกนะ
ฉันรักน้องสาวมากเหลือเกิน
ถึงนางจะเป็นคนหัวอ่อน
ออกเรือนไปกับไอ้หน้าโง่ ที่ผลาญทรัพย์สินนางไปจนหมดสิ้น
พอนางตาย…
พอนางตายไป
ก็ไม่เหลือมรดกอะไรไว้ให้ตันเครดีเลย
ไม่มีแม้แต่เศษเงิน
ฉันต้องเลี้ยงดูเขา
เขานับว่าเป็นคนพิเศษมาตลอด
แม้แต่ตอนเด็กๆ
ฉันใช้เวลากับเขามากกว่าลูกคนไหนๆ
พรุ่งนี้ท่านจะบอกให้ทางนั้น ปล่อยตัวเขาใช่ไหมคะ
ฉันยังไม่รู้เลยว่า จะพูดกับไอ้ผู้ว่าการนั่นว่าอย่างไร
เราลงโทษเยาวชนที่มีอุดมคติแรงกล้า ด้วยการยิงเป้าตั้งแต่เมื่อไหร่กัน
ก็ตั้งแต่ครั้งโบราณกาลนั่นแหละขอรับ
แถมเด็กหนุ่มคนที่ท่านว่าก็ทำตัวเป็นพิษเป็นภัย
แหม เขาก็คงเป็นภัย
ต่อตนเอง เฉพาะเวลาที่เล่นพนันขันต่อ
องค์ชายขอรับ กองกำลังของกระผม กำลังเตรียมทำสงครามอยู่
และในสงคราม จำต้องวางเยี่ยงอย่าง
ตันเครดี ฟัลโกเนรี ซึ่งไม่ใช่เลือดเนื้อเชื้อไขของท่าน
เหมาะแก่การถูกลงโทษเป็นเยี่ยงอย่างให้คนเห็น
คุณจะลงโทษหลานชายเราเพื่อเป็นเยี่ยงอย่าง
ให้พวกขี้ขลาดเหล่านั้นดูหรือ
หลานชายของเจ้าชายแห่งซาลีน่าเนี่ยนะ
กระผมเสียใจด้วยจริงๆ
แต่เด็กหนุ่มพวกนั้น
จะต้องถูกยิงเป้าต่อหน้าธารกำนัล
หากท่านประสงค์
จะยืนดูการประหารที่ระเบียงก็ได้นะขอรับ
นี่คือสมุดเช็คบัญชีที่ลอนดอนของเรา
บอกมาว่าเท่าไร
ขอบคุณสำหรับน้ำใจขอรับ
แต่กระผมไม่เคยอยากได้เงินทอง
มันเป็นสิ่งที่เสียไปได้ง่าย
แล้วคุณอยากได้อะไร
ที่ดิน
ผืนเดียวกับที่ท่านมีอยู่ในมือ อย่างมากโขมาโดยตลอด
ทำให้ท่านไม่เคยต้องทุกข์ร้อนกับเรื่องใดๆ
อยากได้ที่ดินผืนไหนเล่า
กระผมมองที่อาร์จิโวกาเลอยู่
อาร์จิโวกาเล
สัก 20 เฮกตาร์ดีไหม
กระผมไม่ต้องการที่ดินเพียงหย่อมเดียว
กระผมต้องการทั้งหมด
กระผมทราบดีว่าตระกูลของท่าน ครองอิทธิพลอยู่ที่นั่นมานานกว่าร้อยปี
แต่นี่คือราคาของกระผม
หากท่านตัดสินใจจะมาดู
เจอกันที่ระเบียงนะขอรับ
ห้าสิบเฮกตาร์
หยุดก่อน
ถ้าชอบเข้าคุกมากนัก
ทำไมไม่ไปปล้นธนาคารให้รู้แล้วรู้รอด
อย่างน้อยจะได้มีเงินมาซื้อที่ดินคืนฉัน
ที่ฉันต้องเสียไปเพื่อแลกกับการเอาตัวแกออกมา
สหายของผมยังอยู่ในนั้นแท้ๆ
แต่ท่านลุงกลับบอกว่าผมไม่มีศักดิ์ศรี ที่เอาตัวเองรอดแต่ทิ้งให้พวกเขาอยู่ในคุก
ยังจะมีหน้ามาพูดเรื่องศักดิ์ศรีอยู่อีกหรือ
รีบมาเร็วเข้า
- ขออนุญาตขอรับ - เข้ามาเลย
- องค์ชาย - บัลซาโม แต่งตัวให้เขาที
ทำไมหรือครับ ท่านลุง
รีบกินเข้าเถอะ
คุณชายขอรับ
มาที่สโมสรทำไมหรือครับ ท่านลุง
บรั่นดีสอง
สุภาพบุรุษทั้งหลาย เราอยากขอให้ทุกท่านดื่มอวยพร
ให้กับหลานชายเรา ตันเครดี ฟัลโกเนรี
หากท่านไม่ร่วมดื่มอวยพรกับเรา ก็ให้คิดเสียว่าเป็นศัตรูของเรา
มิบังอาจขอรับ เอ้า ดื่ม!
- ขอบรั่นดี - ได้เลยขอรับ
ตันเครดี ฟัลโกเนรีจงมีอายุยืนสืบไป
ไชโย
ได้เวลาแล้ว
แต่ขอบอกว่าคงเป็นภาพที่ไม่น่าดูนัก
ขอแทรกหน่อยนะ
พระแม่มารีอาผู้ศักดิ์สิทธิ์ พระผู้บริสุทธิ์และศักดิ์สิทธิ์
อย่าให้ลูกต้องตายเลย
ลูกยังไม่อยากตาย
พระแม่มารีอาผู้ศักดิ์สิทธิ์
มารดาแห่งพระเจ้า
โธ่ คุณพระคุณเจ้า
- ลูกแม่! - แม่จ๋า หนูกลัว
ไม่นะ!
พระแม่มารีอา โปรดทรงเมตตาพวกเราด้วยเถิด
ได้โปรดทรงเมตตาลูกด้วย ลูกยังไม่อยากตาย
เล็ง!
ยิง!
อิตาลีจงเจริญ!
เล็ง!
การิบัลดีจงเจริญ!
ยิง!
ไม่นะ! ไม่!
คิดดูว่าจะเป็นอย่างไรหากเธอโดนยิงไปด้วย
- ฟรานเชสโก - รู้แล้วๆ
ฟาบริซิโอ ช่วยเอาหมาลงจากโต๊ะที
ท่านพ่อชอบเอาหมาขึ้นมาบนโต๊ะ
- แอปริคอตพวกนี้… - สุกหรือยังนะ
สุกแล้ว
อย่าให้มันกินทาร์ตนะ ประเดี๋ยวจะสำรอก
เด็กๆ
ไม่ใช่ทาร์ตแต่เป็นบริโอชต่างหาก
- หมากินน้ำตาลไม่ได้ - ไปวูชชีเรียกันดีไหม
- ลูกพี่ลูกน้อง - ตันเครดีกลับมาแล้ว
ตันเครดี
คาเตรีน่า
สวัสดี
- คิดถึงแทบแย่แน่ะ - สวัสดี เคียร่า
- สวัสดี - ลูกพี่ลูกน้อง
ไม่ใช่แขกเหรื่อที่ไหนเสียหน่อย ให้เขาไปนั่งที่แล้วหาอะไรให้กินสิ
มานั่งเลย ลูกพี่ลูกน้อง
ท่านป้าสเตลล่า
ขอบพระคุณที่ดูแลผมเป็นอย่างดี
ที่นี่เป็นบ้านของเธอนะ ตันเครดี
พวกเราสวดภาวนาให้คุณนะ ตันเครดี
ท่านพ่อ
ไม่คิดถึงอาหารพวกนี้บ้างหรือ
- คิดถึงสิ คาเตรีน่า - ใช่
ฉันขอบอกเลยว่า ฉันไม่เคยเห็นอาหารบนโต๊ะที่ไหน
น่ารับประทานไปมากกว่าบนโต๊ะที่นี่อีกแล้ว
ลองชิมกรานิต้าดูสิ รับรองว่าเลิศรส
บริโอชก็อร่อยเหมือนกัน
- นี่จ้ะ - ฉันเฝ้ารอมาตั้งนาน
คอนเชตต้า ขอฉันด้วยคนสิ
คอนเชตต้า
ไม่ได้ เคียร่า เธอทานเยอะไปแล้วนะ
- คอนเชตต้า - ท่านแม่
โอ้โฮ
น่ารับประทานจริงๆ
ตันเครดี นายกล้าดีได้อย่างไร
ให้ตาย เอาอีกแล้วสิน่า
ทุกสิ่งที่เราเป็น สิ่งที่เรามอบให้กับเขา เขากลับปฏิเสธทั้งหมด
แต่ฉันว่าเขาชอบอาหารเราอยู่นะ เปาโล
เปาโล ฉันเข้าใจที่นายคิดแบบนั้น
ฉันเข้าใจจริงๆ
นายเป็นลูกพี่ลูกน้องของฉันและฉันจะรักนายเสมอ
อีกไม่กี่วัน การิบัลดีจะยกทัพมาขึ้นฝั่งที่นี่
การที่เขานั่งหัวโด่อยู่ตรงนี้
ควรทำให้ท่านพ่อเป็นเดือดเป็นร้อน แต่ท่านกลับมองไม่ออก
หรือรู้อยู่แก่ใจกันแน่
เพราะถ้าเขาเป็นกบฏ ซึ่งก็ชัดเจนอยู่แล้วว่าเป็น
แล้วท่านพ่อเป็นอะไรเล่า
ท่านลุง
เป็นคำถามที่ดีมากเลยนะครับ
ดิฉันไม่คิดว่าลูกพูดในสิ่งที่ เป็นประเด็นใหญ่โตอะไรเพียงนั้น
ท่านต่างหาก ที่ทำให้ลูกอับอาย
สิ่งที่ลูกถามนั้นมีเหตุผล
ใช่ พวกเรารักตันเครดี
เขาก็เหมือนลูกเราคนหนึ่ง
แต่เขาไม่ได้อยู่ฝ่ายเรา
หรืออย่างน้อย เขาก็ต่อต้าน จุดยืนที่เราพยายามรักษาไว้
ถึงแม้ดิฉันเองก็ไม่ทราบว่า ทุกวันนี้จุดยืนที่ว่าคืออะไร
จุดยืนของเราคือ
การยืนหยัดอยู่บนผืนแผ่นดินของเรา
เหมือนอย่างที่เคยทำมาหรือคะ
เหมือนอย่างที่เคยทำมา
ท่านรักหลานชายมากกว่าลูกชาย
รักคอนเชตต้ามากกว่าลูกสาวคนอื่นๆ
และรักคู่นอนชั่วครู่ยามในปาแลร์โมมากกว่าดิฉัน
ดิฉันรู้ถึงจิตใจท่านดี
พระเจ้าก็เช่นกัน
ดิฉันทนไม่ได้ที่คิดว่าท่านจะต้องตกนรกเข้าสักวัน
ดิฉันสวดภาวนาให้ดวงวิญญาณของท่านทุกวัน
คำอธิษฐานวิงวอนต่อพระเจ้าของเธอ
คงทำให้ฉันสำเหนียกตนเองได้ในสักวัน
ไม่มีสิ่งใดในโลกนี้ที่จะทำเช่นนั้นได้หรอกเจ้าค่ะ
ให้ข้าหลั่งน้ำตา
ให้กับโชคชะตาอันโหดร้าย
และที่ข้าปรารถนา
ในอิสรภาพ
และที่ข้าปรารถนา
ในอิสรภาพ
สีหน้านายดูเศร้าหมอง
เศร้าหมองมาก
ขอบคุณที่สังเกตเห็นนะ คอนเชตต้า
เพราะเรื่องสหายของนายหรือ
คนไหนเล่า
พวกที่ถูกประหารชีวิตนั่นหรือ
และพวกที่ยังไม่ตาย
และพวกที่เข้าร่วมในการปฏิวัติ ที่นายใฝ่ฝันจะมีส่วนร่วมด้วย
คอนเชตต้า ที่นี่เหมือนสวรรค์ชั้นฟ้า
และความรู้สึกในใจฉันส่วนใหญ่ ก็อยากอยู่ที่นี่ตลอดไป
แต่นั่นแปลว่าฉันจะต้องทำใจยอมรับสิ่งที่ฉันมีอยู่
ซึ่งฉันไม่มีอะไรเลย คอนเชตต้า
ไม่จริงเสียหน่อย
นายยังมีพวกเรา
และทุกสิ่งทุกอย่างที่นี่
ฉันมีเพียงบ้านที่แตกสาแหรกขาด กับทรัพย์สินที่พ่อเธอบริจาคให้
แต่ภายนอกนั่นคือโลกทั้งใบ
นั่นแหละคือที่ที่ฉันต้องไป
เพราะฉันอาจมีโอกาสสร้างอนาคตให้ตัวเองได้
เธอเข้าใจฉันไหม
หืม
ท่านขอรับ
เลมอนของท่าน
ฉันมีเรื่องจะมาบอก
ฉันถ่ายโอนทรัพย์สินทั้งหมดในอาร์จิโวกาเล
ให้ผู้ว่าการเลออนฟอร์เตแล้ว
ฉันพูดเปรยกับเขาไว้ว่า นายคือคนคนเดียวที่จะดูแลจัดการที่นี่ได้
เพราะฉะนั้น ต่อไปนี้ เลิกขโมยสมบัติของฉัน
แล้วไปจ้องขโมยสมบัติของเขา ไปขายเอากำไรมาให้มากๆ
ถือเป็นบุญคุณที่ฉันมีต่อนาย
ดีใจไหม
นับเป็นความกรุณาอย่างยิ่งขอรับ องค์ชาย
ดี เพราะฉันต้องการสิ่งตอบแทนเช่นกัน
ได้ทุกอย่างเลยขอรับ
การิบัลดีกับไอ้พวกเวรตะไลเสื้อแดง…
อีกไม่นานน่าจะขึ้นฝั่งกันแล้วนะขอรับ
นายกับพรรคพวก
จะสามารถปกป้องพวกฉัน จากการบุกรุกได้จริงหรือไม่
องค์ชาย
คฤหาสน์ของท่าน
จะปลอดภัยยิ่งกว่าสำนักชีอีกขอรับ
ดี
ทำไม มีเรื่องจะพูดกับฉันหรือ
ขอรับ
เรื่องหลานชายของท่าน
ท่านลุง มีอะไรหรือครับ ผมลืมอะไรหรือเปล่า
รู้ไหมว่าฉันโมโหเพราะอะไร
เพราะฉันอาจต้องรู้จากคนอื่น
ว่าเธอเลือดไหลหมดตัวจนตายคาสนามรบ ที่ไม่ก่อให้เกิดประโยชน์อันใด
สู้ฉันยิงเธอเสียตอนนี้ไปเลยดีกว่า
ท่านลุงจะได้ความนิยมที่สโมสรกลับมาไงครับ
ก็จริง
เธอคิดจริงๆ หรือ
ว่าเธอกับไอ้นายพลนั่น จะสามารถครองซิซิลีได้จริงๆ
- ลืมชาติกำเนิดตัวเองไปแล้วหรือ - ผมไม่มีวันลืมหรอกครับ
พวกกรีก โรมัน อาหรับ นอร์มัง…
สุดท้ายก็กลับบ้านกันไปทุกราย
ส่วนพวกเราก็แค่ยักไหล่
ปัดฝุ่นทิ้ง แล้วใช้ชีวิตต่อไป
พลางคิดในใจ "อะไรทำให้คนพวกนั้นคิดว่า จะยกพวกกันมาที่นี่และปกครองพวกเราได้"
จากนั้นพวกเราก็จะรอ
คนใหม่ที่คิดอยากเป็นผู้ปกครอง
ท่านลุง ผู้ปกครองคนใหม่กำลังจะมาครับ
ผมหวังว่าท่านลุงจะเตรียมใจรับได้
ไม่แน่ ทั้งหมดนี้อาจทำให้เราดีกว่าที่เป็นอยู่ก็ได้
ดีกว่าอย่างไร
เป็นอุตสาหกรรมมากขึ้น มีวัฒนธรรมมากขึ้น
มีความรับผิดชอบทางการเงินมากขึ้นเช่นนั้นหรือ
ฝันเฟื่องนักเชียว
เราไม่อยากดีขึ้นกว่าเดิมหรอก
เพราะเราคิดว่าที่เป็นอยู่ก็ดียิ่งแล้ว
อย่าลืมสิว่าความหยิ่งทะนงของเรานั้น แข็งแกร่งมากล้นยิ่งกว่ากองทัพไหนๆ
ท่านลุงครับ หากเราต้องการให้ทุกสิ่งคงเดิม
ทุกสิ่งต้องเปลี่ยนแปลง
อย่าเพิ่งไป
ที่นี่คือซิซิลี
ไม่ช้าก็เร็ว เธอจำต้องติดสินบนใครสักคน
ลาก่อนขอรับ ท่านลุง
ขึ้นหน้าไปทางซ้าย!
การิบัลดีจงเจริญ!
ประจำที่!
หากเขาตายเล่า
ไม่ตายหรอก
(จากนิยาย "อิล กัตโตปาร์โด" โดย จูเซปเป โทมาซี ดิ ลัมเปดูซา)
คำบรรยายโดย เพียงพัชร์ น้ำทิพย์